Alfred Barton

Alfred Barton (naskiĝis la 30-an de julio 1868 – mortis la 9-an de decembro 1933) estis brita socialisma politikisto kaj esperantisto.

 Vivo 
Naskite en Kempston en Bedfordshire, Barton komencis labori en biblioteko 22-jaraĝa. Li aliĝis al la Socialisma Ligo iam dum la 1880-aj jaroj. En 1890 li transloĝiĝis al Manchester, kie li rapide trovis laboron ĉe la Biblioteko John Rylands. Tiam li eniris la anarkiisman parton de la Socialisma Ligo kaj partoprenis en la protestoj kontraŭ la polica persekutado de anarkiistoj. Kvankam li estis arestita plurfoje pro siaj paroladoj, li firme kontraŭis perforton en la anarkiisma afero.Helen Mathers, Dictionary of Labour Biography, vol.VI, pp.21-24

Barton geedziĝis al Eleanor Stockton en 1894. La paro translokiĝis al Sheffield en 1897. Li aliĝis al Sendependa Labora Partio (Independent Labour Party/ILP) kaj rapide eminentiĝis loke pro lia kontraŭstaro al la Dua Bura Milito. En 1907, li elektiĝis ano de urba konsilantaro de Sheffield.Helen Mathers, Dictionary of Labour Biography, vol.VI, pp.21-24

En 1907, Barton estis nomumita sekretarion de  ILP en Sheffield  kaj li ankaŭ redaktis ties ĉiusemajnan ĵurnalon, Sheffield Guardian. Tamen, li perdis sian konsilian seĝon en 1910 kaj en 1911 li eksiĝis de la ILP tute pro nekonsentoj inter li mem kaj Joseph_Pointer. La partio ne aprobis lin kiel kandidaton en lokaj balotadoj de tiu jaro, do li eniĝis en la Brita Socialisma Partio en Heeley, sed ne estis sukcesa. En 1913 li reelektiĝis kiel urba konsilanto. Li kandidatiĝis denove en 1914 sed ne estis elektita.Helen Mathers, Dictionary of Labour Biography, vol.VI, pp.21-24

Barton subtenis britan partoprenon en la Unua Mondmilito. Li nelonge aliĝis al Komunisma Partio de Britio en 1918 sed estis eksigita post nur unu monato. 

Li elektiĝis por urbakonsilantaro de  Hillsborough en 1926. En 1929, li reprezentis Owlerton kaj  ankaŭ fariĝis "alderman" (ĉefkonsilanto) ĝis sia morto en 1933.Helen Mathers, Dictionary of Labour Biography, vol.VI, pp.21-24
Esperanto

Li Esperantistiĝis en 1902 pro letero de Joseph Rhodes en The Morning Leader. Li estis la unua instruisto de Esperanto en LeedsLa Brita Esperantisto - Numero 345, Januaro (1934). 
Referencoj

 Referencoj 

Kategorio:Anglaj socialistoj
Kategorio:Mortintoj en 1933
Kategorio:Naskiĝintoj en 1868